भारत सरकार

विधि और न्याय मंत्रालय

विधायी विभाग

राज्य सभा

अतारांकित प्रश्न सं. 588

जिसका उत्तर शुक्रवार, 14 दिसम्बर, 2018 को दिया जाना है

**इलेक्ट्रॉनिक वोटिंग मशीनों का ठीक से काम न करना**

**588. श्री नीरज शेखर :**

**श्री रवि प्रकाश वर्मा :**

क्या **विधि और न्याय** मंत्री यह बताने की कृपा करेंगे कि :

(क) क्या छत्तीसगढ़, मध्य प्रदेश, तेलंगाना, मिजोरम और राजस्थान में वर्ष 2018 में हुए राज्य विधान सभा चुनावों में ईवीएम के ठीक से काम नहीं करने की बड़े पैमाने पर सूचना मिली है ;

(ख) यदि हां, तो तत्संबंधी राज्य-वार ब्यौरा क्या है ;

(ग) विधान सभा और लोक सभा चुनावों में ईवीएम के ठीक से काम करने को सुनिश्चित करने में निर्वाचन आयोग की असफलता के क्या कारण हैं ;

(घ) क्या ईवीएम सर्दियों में भी ठीक से काम नहीं करती है ; और

(ङ) यदि हां, तो तत्संबंधी ब्यौरा क्या है ?

**उत्तर**

**विधि और न्‍याय तथा कारपोरेट कार्य राज्य मंत्री (श्री पी.पी.चौधरी)**

**(क) और (ख) :** भारत निर्वाचन आयोग (ईसीआई) ने सूचित किया है कि प्रत्येक मशीन के समान कुछ ईवीएम भी खराब हो जाती हैं, किंतु ऐसी खराबियों की प्रतिशतता छत्तीसगढ़, मध्यप्रदेश, तेलंगाना, मिजोरम और राजस्थान में बहुत कम रही है। इसके अतिरिक्त, मतदान दिवस पर खराब होने की स्थिति में (यदि कोई हो) ईवीएम को बदलने के लिए पर्याप्त रिजर्व के प्रबंध किए गए है। ईवीएम की खराबी के ब्यौरे नीचे दिए गए हैं:

|  |  |  |  |
| --- | --- | --- | --- |
| क्र.सं. | राज्य का नाम | वास्तविक मतदान के दौरान बदली गई मात्रा | |
| मतपत्र इकाईयां | नियंत्रण इकाईयां |
| 1 | छत्तीसगढ़ | 159(0.52%) | 111(0.47%) |
| 2 | मध्य प्रदेश | 380(0.48%) | 319(0.49%) |
| 3 | मिजोरम | 1(1.02%) | 13(1.10%) |

राजस्थान और तेलंगाना राज्य के संबंध में जानकारी भारत निर्वाचन आयोग से अभी प्राप्त किया जाना है।

**(ग) और (ड.) :** आयोग ने इस प्रतिविरोध से इंकार किया है कि वह ईवीएम के उचित प्रचालन को सुनिश्चित करने में असफल रहता है । उन्होंने सूचित किया है कि ईवीएम अत्यधिक पर्यावर्णीय स्थितियों जैसे, शीतकाल, ग्रीष्मकाल या बर्षा ऋतु में तकनीकी विशेषज्ञ समिति (टीईसी) द्वारा की गई सिफारिशों के अनुसार विभिन्न परीक्षणों के अध्यधीन है। इसके अतिरिक्त, प्रथम चरण की जाँच (एफएलसी) के दौरान विस्तृत जाँच पूरी की जाती है और मतदान के समय इसके उचित प्रचालन को सुनिश्चित करने के लिए इसे प्रवर्तन में लाया जा रहा है। मानवीय त्रुटियों के कारण ईवीएम की विफलताओं को रोकने के लिए निर्वाचन पदधारियों को गहन प्रशिक्षण दिया जा रहा है।

\*\*\*\*\*\*\*\*\*\*\*\*\*\*